— Валанцёраў рэальна запрасіць хіба на прыборку лісця на прыхрамавай тэрыторыі. Наогул жа, калі храмы стаяць і з імі ніхто нічога не робіць, — нікому і галава не баліць! А як наадварот… У нас ёсць святар, што аднаўляе невялічкую каплічку на могілках у роднай, пакуль яшчэ люднай вёсачцы, адкуль сам родам. І нягледзячы на тое, што сам ксёндз належыць да іншай парафіі, ён выказаў жаданне правесці рамонт, адшукаць на яго грошы. О, колькі я займеў непрыемнасцяў праз тую ініцыятыву! Як гэта ён рамантуе без праекта? А з праектам, хоць яго выкарыстанне слушнае з пункту гледжання тэхналогій правядзення работ, справа зацягнецца на неверагодна доўгі тэрмін і прывядзе да неўздымных выдаткаў. Праўда, "увагу" праявілі, калі працы выйшлі на фінальную стадыю. Так што я параіў святару запрасіць усіх “рупліўцаў” на асвячэнне капліцы!